
Chwarae Plant

1. Mae chwarae yn elfen bwysig mewn bywydau plant, sydd yn eu haddysgu trwy brofiadau gwahanol yn ei blynyddoedd cynnar. Yn ôl Drake (2001), (diffiniwyd gan QCA, 2000), mae chwe ardal o ddysgu sydd yn ymddwyn fel sail sydd yn adeiladu addysg a datblygiad plant trwy brofiadau a gweithgareddau. Y chwe ardal o ddysgu yw: 

· Datblygiad personol, cymdeithasol ac emosiynol
· Cyfarthrebu, iaith a llythrennedd
· Datblygiad mathemategol
· Gwybodaeth a dealltwriaeth o’r byd
· Datblygiad ffisegol
· Datblygiad Creadigol
                             (QCA,2018)


Trwy chwarae mewn amgylchedd delfrydol gyda chefnogaeth a hyrwyddiant effeithiol gan oedolion, mae’r gallu i blant:

· Archwilio, datblygu a chynrychioli profiadau dysgu sydd yn helpu creu synwyr o’r byd o’u gwmpas. 
· Ymarfer ac adeiladu syniadau, cysyniadau a sgiliau.
· Bod ar ben eu hun, gydag eraill neu cydweithio pan yn siarad neu ymarfer eu teimliadau. 
· Cymryd risgiau a gwneud camgymeriadau. 
· Meddwl yn greadigol ac yn ddychmygus.
· Cyfarthrebu gydag eraill wrth iddyn nhw ymchwilio neu datrys problemau.
· Mynegi ofn neu ail-fyw profiadau pryderus mewn sefyllfaoedd diogel o dan reolaeth.
                                                                                                                                              (QCA, 2000).

Yn 1989,  roedd cytundeb wedi’i gwneud gan gwledydd y Cenhedloedd Unedig sef yr “United Nations Convention on the Rights of the Child” (UNCRC) a roedd y confensiwn hyn yn ddiffinio hawliau’r plentyn (Ruck a Peterson-Badali, 2017, p. 15). Nodwyd Ruck a Peterson-Badali (2017, p. 62) bod Erthygl 31 o’r confensiwn yn uwcholeuo hawl y plentyn i “chwarae a hamdden”. 

Mae Comisiynydd Plant a Phobl Ifainc yr Alban (CYPCS, 2018) yn ehangu ar hyn gan ddatgan bod Erthygl 31 yn rhoi’r hawl i blant a phobl ifainc cael hwyl a hamdden gan chwarae mewn unrhyw ffordd y maen nhw eisiau, boed gan chwarae chwaraeon, gwylio ffilmiau, neu unrhywbeth arall.  Yn ôl y Comisiynydd, mae Erthygl 31 yn cynnwys yr hawl i orffwys hefyd. Mae hawl gan blant a phobl ifainc i gymryd rhan mewn gweithgareddau diwylliannol, a ddylai'r llywodraeth sicrhau eu fod yn hawdd i gymryd rhan mewn rhain os mae ganddyn nhw anabledd/anghenion ychwanegol neu beidio.

Yn ôl O’Connor et al (2018), (diffinwyd gan Kearns, 2013), Chwarae yw’r brif cerbyd ar gyfer dysgu pob plentyn yn gyfannol oherwydd mae’n darparu ar gyfer holl feysydd y person. Hynny yw, y feysydd emosiynol, cymdeithasol, moesol, ysbrydol, gwybyddol, corfforol a chreadigol. 

Mae hi’n bwysig bod yna lawer o wahanol mathau o chwarae sydd yn fuddiol i blant. Mae hyn yn golygu unrhyw fath o chwarae megis chwarae ar ben eu hun, gyda phlant eraill a hefyd gydag oedolion o’u gwmpas yn eu bywydau. Pan fydd plentyn yn chwarae yn annibynol, mae nhw yn ymarfer sgiliau gwneud penderfyniadau ac yn darganfod diddordeb eu hun mewn meysydd gwahanol o chwarae (Moreno, 2018). Yn ôl Moreno, pan mae plant yn chwarae gyda’u gilydd, heb oedolion yn uniongyrchol gysylltiedig â’r gweithgaredd, maen nhw’n dysgu sut i gydweithio; datrys a thrafod problemau; datrys gwrthdaro a hefyd sgiliau hunan- eiriolaeth. 

Mae chwarae plant yn cynnwys ystod eang o weithgareddau a gwrthrychau gwahanol sydd yn datblygu’r sgiliau a phrofiadau gwahanol y cyfeiriwyd ato yn gynharach. Mae enghreifftiau o’r fathau gwahanol o chwarae yn cynnwys ardaoloedd o chwarae er engrhaifft: chwarae unigol, hewristaidd, sensori, symbolig, creadigol, cyfarthrebol, adeiladol, ffantasi neu rôl. Un math arall o chwarae yw chwarae dramatig-cymdeithasol neu sosio-ddramatig. Mae chwarae dramatig-cymdeithasol yn math o chwarae hunan-gyfarwyddieddig, sydd yn golygu mae hyn yn gweithgaredd chwarae sydd yn cael ei drefnu a rheoli gan y plentyn ei hun heb telerau ac amodau oedolion.  Mae chwarae dramatig-cymdeithasol yn cael effaith cadarnhaol ar ardaloedd datblygol fel gwybyddiaeth, datblygiad ieithyddol, dealltwriaeth cymdeithasol, adeiladu hunaniaeth/datblygiad emosiynol a moesol, hiwmor a phleser (Meakin, 2000). Mae’r math yma o chwarae hefyd yn gyfeirio at chwarae cyfannol. Y fath yma o chwarae yw ble mae nifer o sgiliau gwahanol yn cael eu cyfeirio ato mewn unrhyw math o chwarae ac unrhyw gweithgaredd. Mae chwarae dramatig-cymdeithasol yn hybu datblygiad meddyliol, ieithyddol a chymdeithasol, ond hefyd yn gallu hybu datblygiad corfforol oherwydd bydd gweithgareddau fel esgus chwarae teulu fel smwddio neu esgus perfformio yn datblygu sgiliau modur gros.
Mae chwarae dramatig-cymdeithasol yn fath o chwarae sydd yn annog plant i greu sefyllfaoedd gwahanol a dadlau gyda’u hun gan ddefnyddio dealltwriaeth a gwybodaeth o sefyllfaoedd gwirioneddol rydyn nhw wedi profi neu arsylwi mewn bywyd bob dydd.  Mae hyn yn gysylltiedig â ddamcaniaeth Vygotsky (damcaniaeth datblygiad cymdeithasol) gan fod ymchwilwyr wedi darganfod bod plant sydd yn chwarae mewn y ffordd dramatig-cymdeithasol yn cael eu hysgogi i ddefnyddio iaith er mwyn cyfleu ystyr, dehongli syniadau a dysgu i werthfawrogi rôl neu safbwynt pobl eraill (Dickinson & Tabors, 2001; Heath, 1983; Pellegrini, 1980, 1982, 1985; Pellegrini & Galda, 1993; Sachs, 1980. Dyfynwyd mewn Dickinson a Neuman, 2006). 
Cynhwyswyd enghreifftiau chwarae dramatig-cymdeithasol fel chwarae rôl teuluol (chwarae rôl rhywun arall yn y teulu, fel rôl y mam neu tad), chwarae swydd oedolyn yn y gymdeithas (er enghraifft chwarae plismon neu meddygon) , chwarae rôl gweithgareddau fel coginio, anfon y post ac esgus gwrthdaro a datrysiad. Datganwyd Goswami (2011, p. 285) bod chwarae esgus fel chwarae dramatig-cymdeithasol yn ymddangos fel mynegiant cynnar o’r gallu plentyn i ddeall a defnyddio symbolau. Yn ôl Goswami, mae fel arfer swyddogaeth symbolaidd canolog fel iaith a “theory of mind” (damcaniaethau datblygol) mewn gweithgareddau eraill. Mewn cymhariaeth, nid oes llawer o sylw ysgolheigaidd wedi eu rhoi mewn i chwarae esgus ar y cyfan. Awgryma Gosawmi nid yw’r dull yma o chwarae yn gwasanaethu unrhyw swyddogaeth oroesi amlwg. Mae chwarae cyffredinol rhwng plant  yn digwydd pan nid yw’r chwarae wedi’i fodelu a hefyd pan gaiff ei annog, felly mae Goswami yn awgrymu sail fiolegol am chwarae dramatig-cymdeithasol sef chwarae pan dysgu o’r gymdeithas o’u cwmpas.
Hefyd, mae chwarae dramatig-cymdeithasol yn ddefnyddiol am fath o therapi chwarae. Mae therapi drama yn cynnwys agweddau gwahanol perfformiad dramatig a symudiadau corfforol er mwyn annog mynegiant effeithiol a’r buddion therapiwtig; pwyslais digymelldeb, mynegiant creadigol a gwelliant o phryderon (Malchiodi a Crenshaw, 2015).


Mae plant yn eu flynyddoedd cynnar yn defnyddio chwarae archwiliol i gael gafal ar gwybodaeth ffeithiol  sydd yn cynnwys ymddygiadau megis trin, taflu, bangio, teimlo a blasu gwrthrychau. Er enghraifft, ymgysylltu â gwrthrych neu ardal ac (naill ai drwy teimliad neu symud) asesu ei rhinweddau, posibiliadau a chynnwys, megis pentyrru briciau. Mae chwarae archwiliol yn dechrau pan mae babanod yn ymwybodol o gwrthrychau ac yn ceisio archwilio’r gwrthrych o chanlyniad chwilfrydedd ac ymholiad. Mae chwarae archwiliadol yn gorfforol iawn yn y blynnyddoedd cynnar wrth i'r baban neu blentyn ifainc ddefnyddio ei holl gorff i archwilio mwy am y byd o'i gwmpas. Erbyn pedair oed, mae’r maint bydd plentyn yn chwarae archwiliadol yn codi yn uchel (Early Learning Central, 2011). Mae hyn yn golygu bod chwarae archwiliol yn fath o chwarae hunan-gyfeiriedig, oherwydd dyma fath o chwarae ble mae plentyn yn gallu archwilio gwrthrychau ac yr amgylchedd ar ben ei hun yn yr amgylchedd o’i gwmpas. Mae hyn yn golygu does dim rhaid i oedolion amharu ar chwarae archwiliol babanod a phlant ifainc heblaw am arolygu (yn dibynnu ar oed y plentyn ifainc a pa fath o chwarae archwiliol), oherwydd mae’r fath yma o chwarae fel arfer wedi’i osod mewn amgylchedd ble mae babanod a phlant ifainc yn gallu chwarae o dan rheolaeth eu hun.  Yn ôl Early Learning Central (2011), bydd plant sydd wedi cael eu annog i archwilio’n rhydd ac heb gormod o gyfyngiadau yn parhau i ddefnyddio sgiliau archwiliol fel ffordd o ddysgu am y cymdeithasol, amglychedd a byd o’u gwmpas. 
Mae chwarae archwiliol yn ffynnu mewn amgylchedd cefnogol sydd yn annog blaengaredd, chwilfrydedd a sgiliau datrys problemau, ac wrth i’r plentyn ddatblygu ac aeddfedu, mae'r pum synhwyrau i gyd yn cael eu chynnwys wrth archwilio a dysgu am y byd o’i gwmpas. 

Nid yn unig yw babanod a phlant ifainc yn datblygu sgiliau corfforol trwy archwilio sefyllfa’r corff, chydbwysedd, cyfluniad lle gyda gwrthrychau awrchwilio symudiadau’r corff fel dawnsio. Mae chwarae archwiliol hefyd yn ddatblygu sgiliau meddyliol ac emosiynol pan archwilio mewn i phethau gwahanol. Mae deunyddiau'n rhan bwysig o archwilio oherwydd mae plant yn dysgu am nodweddion deunyddiau pan archwilio gyda nhw a mae’r wybyddiaeth yn pwysig o rhan dealltwriaeth wyddonol. Er enghraifft, maent yn dysgu am nodweddion siapau trwy chwarae ac adeiladu blociau, sydd yn addysg pwysig ar gyfer deall geometreg (Early learning Central, 2011). 
Golygir bod chwarae archwiliol am unrhyw oed hefyd yn chwarae cyfannol. Mae hyn oherwydd nid yw chwarae archwiliol yn benodol am un sgil neu ardal o ddysgu, ond yn cefnogi sawl ardal o ddysgu a ddatblygiad gwahanol, sef ardaloedd gwahanol mewn ddatblygiad corfforol, meddyliol ac emosiynol. 
 









2. Yn aml, mae gan rhieni a brif gofalwyr plant tueddiad i gyfyngu rhyddid y plentyn oherwydd ofnau a phryderon eu hun pan mae rhywfaint o’r elfen risg mewn gweithgareddau gwahanol megis; rhedeg ar rhai arwynebau, chwarae rhydd allan mewn amgylchedd gwahanol (er engrhaifft y traeth neu coedwig), dringo coed neu profi unrhyw profiad gwahanol am y tro cyntaf. Mae hyn wedyn yn dylanwadu’r plentyn  i feddwl fel yr oedolyn sydd yn atal yr un plentyn rhag cwblhau gweithgareddau fel oedd y plentyn eisiau. Mae cael plant yn agored i rhyw faint o risg  yn buddiol, oherwydd pan fydd rhieni a brif gofalwyr plant yn atal plentyn rhag chwarae yn rhydd, hyd yn oed gyda bwriadau da, nid yw’r plentyn yn profi yr holl posibiliadau a chanlyniadau i’r gweithgaredd. Yr effaith mae hyn yn cael ar y plentyn yn negyddol oherwydd mae hyn yn golygu nid yw’r plentyn yn ddatblygu ei profiadau neu sgiliau mor ddwfn fel y gallant. Nid yw’r plentyn yn dysgu sut i addasu ei gweithredoedd tro nesaf pan ail-wneud y gweithgaredd a nid yw’r plentyn yn dysgu o’i camgymeriadau ei hun, oherwydd dydy’r rhiant neu prif gofalwr ddim yn caniatau i’r plentyn gwneud camgymeriadau yn y gweithgaredd. 
Awgryma IJERPH (2011) bod chwarae risg yn cael ei chynnwys o fewn chwarae gweithgaredd corfforol a wedi’i ddiffinio fel gweithgaredd cyffrous ble mae rhywfaint o risg o anaf corfforol. Gellir chwarae risg cael ei categoreiddio ymhellach mewn i chwarae sydd yn cynnwys; uchder, cyflymder, offer peryglus, neu ar bwys elfennau (e.e., syrthio i mewn i rywbeth), a lle gall plant mynd ar goll.
Yn ôl O'Connor et al (2018), mae yna pryder oherwydd mae pobl yn canolbwyntio mor penodol ar chwarae sydd wedi ei strwythuro, sydd yn golygu bod chwarae rhydd sydd yn caniatau elfen o risg yn dirywio’n difrifol yn y cymdeithas. Awgryma O’Connor et al (2018), (diffinwyd gan Kearns, 2013), bod chwarae yn gyd-destun hanfodol ar gyfer dysgu, ble mae plant yn rhydd i hunan-gychwyn a ddatblygu o fewn eu strwythurau a’u rheolau eu hun. 
Nodwyd bod llenyddiaeth yn mynegu fod chwarae yn broses gyda dewis rhydd yn hytrach na cynnyrch wedi’i ganoli, ac yn cael ei rheoli gan y plant sydd yn cael eu gynnwys yn y chwarae. Er y gellir cyflawni hyn o fewn amgylchiadau dysgu strwythuredig megis meithrinfeydd ac ysgolion, mae chwarae cymdogaeth/cymdeithasol yn ymgorffori rhyddid a dewis, a gall fod yn offeryn haddysgol pwerus mewn amglychedd sydd wedi’i rheoli gan plant. Hefyd, mae chwarae rhydd yn ymddwyn fel cerbyd ar gyfer adeiladu sgiliau bywyd o safon uchel sydd yn gallu cyfrannu at les cymdeithasol yn y dyfodol a chynhyrchiant economaidd Yn ôl O’Connor et al (2018), (diffinwyd gan Kearns, 2013), mae sgiliau allweddol y datblygir trwy chwarae rhydd a chwarae risg yn cynnwys “creadigrwydd, dyfeisgarwch, dyfeisgarwch, cymhwysedd cymdeithasol a galluoedd arweinyddiaeth naturiol”. 
O fewn meithrinfeydd ac ysgolion, mae plant o dan arsylwad oedolion ac yn gweithredu strwythurau dysgu ffurfiol. Tra darperir cyfleoeddd i gymryd rhan mewn chwarae, mae’r profiadau hyn yn cael ei chyfarwyddo gan yr oedolyn ac yn dileu elfennau allweddol y profiad chwarae, megis rhyddid, dewis a chymhelliant cynhenid (O’Connor et al, 2018. Diffinwyd gan Fleer, 2013).
Yn ôl International Jouranl of Environmental Research and Public Health (IJERPH, 2011), Mae atal anafiadau yn chwarae rhan allweddol wrth hyrwyddo diogelwch plant, sydd yn cael ei hystyried i olygu cadw plant rhag risg neu anaf. Ond, mae ymchwil diweddar yn awgrymu bod osod gormod o gyfyngiadau ar chwarae risg tu allan i blant yn gallu amharu ar eu ddatblygiad. Yn union fel diogelwch, mae chwarae yn cael ei hystyried mor handfodol i ddatblygiad plant ac eu iechyd corfforol a meddyliol, ei fod wedi ei gynnwys yn Erthygl 31 Confensiwn y Cenhedloedd Unedig ar Hawliau'r Plentyn fel y cyfeiriwyd ato yn gynharach.  Felly, gall cyfyngiadau ar gyfleoedd plant i chwarae rhydd fod rhwystro iechyd a lles y plentyn. Mae Eager a Little ( IJERPH, 2011), yn disgrifio plentyn gyda amddifadedd risg fel plentyn sydd yn fwy tebygol o ddatblygu problemau fel gordewdra, pryderon iechyd meddyliol, diffyg annibyddiaeth, a gostyngiad mewn dysgu, canfyddiad a sgiliau dyfarnu.   Mae hyn yn cael ei greu pan mae risg yn cael ei dynnu oddi chwarae a chyfyngiadau yn rhy uchel. Yn ôl IJERPH (2011) mae canfyddiadau o ddisgybliaethau megis seicoleg, cymdeithaseg, pensaernïaeth tirwedd ac astudiaethau hamdden yn herio’r syniad bod diogelwch plant yn hollbwisg a fod ymdrechion i wneud y gorau am ddiogelwch plant o dan bob amgylchiad yw'r dull gorau o ddatblygu plant oherwydd y diffyg risg. 











3. 

	Asesiad Risg am y gweithgaredd canlynol:                    Chwarae Blynyddoedd Cynnar/ Garddio

	Lleoliad: Gardd Ysgol
	Oed Cyfranogwyr: 4 i 5 blwydd oed
	Dyddiad yr asesiad risg:  25ed o Ionawr 2018
	Dyddiad y gweithgaredd: I’w benderfynu eto 

	Enw’r person yn cwblhau’r asesiad risg:  Leah Wheddon

	Beth yw’r perygl/risg
	Pwy sydd ar berygl a sut?
	Pa mesurau sydd yn bodoli am rheolaeth
	Yw mesurau rheolaeth mewn lle yn erbyn dyddiad y gweithgaredd 

	· Llithriadau, cwympo, anaf lleddf
	· Staff/Plant. Gall aelod o staff neu plentyn llithro yn yr ardd mewn tywydd gwlyb neu ar offer.
	· Gwisg ac esgidiau addas ar gyfer garddio.
· Staff  yn cymryd ofal ac yn arolygu plant.
· Staff yn gwirio’r ardd am unrhyw annibendod ac offer yn fynd nôl i gadw pan gorffen.
· Staff yn sicrhau cynhaliaeth yr ardd. 
	· Mewn lle


	· Anaf lleddf
	· Plant. Gall plentyn brifo ei hun gyda offer neu risg o plentyn brifo plentyn arall gan camdefnydd offer neu diffyg canolbwnytio yn yr ardd.
	· Pob darn o offer i cael ei gwirio ar gyfer addasrwydd grŵp oed y plant; maen rhaid i’r offer bodd yn maint addas ar gyfer plant; yn pŵl; mewn cyflwr da. 
· Staff i ddangos sut i ddefnyddio offer yn cywir.
· Staff yn arsylwi’r plant yn garddio ac yn camu mewn os oes angen.
	· Mewn Lle

	· Tywydd
	· Staff/Plant.  Gall aelod o staff llithro yn yr ardd mewn tywydd gwlyb. Gall tywydd gwlyb ac oer dilyn at ddiffyg canolbwyntio.
· Plant. Gall plant dod yn anghyffyrddus mewn tywydd poeth ac yn gallu datblygu llosg haul. 
	· Rhaid gwisgo dillad addas ar gyfer garddio mewn tywydd oer/gwlyb neu poeth/sych- Rhaid dod â cot glaw mewn tywydd gwlyb, a het haul mewn tywydd poeth.
· Rhaid gwisgo hufen haul mewn tywydd poeth. 
· Rhaid gwisgio bwts ar gyfer y tu allan.

	· Mewn lle

	· Alergedd
	· Plentyn. Alergedd i frathiad pryfed
	· Staff yn sicrhau bod y plentyn yn defnyddio chwistrellwr ataliad pryfed pan mynd tu allan yn yr ardd.
	· Mewn lle



















4. [bookmark: _GoBack]Cwblhais asesiad risg fy hun a ddewisais garddio fel y gweithgaredd ar gyfer asesiad risg chwarae plant yn y blynyddoed cynnar. Mae garddio yn gweithgaredd strwythuredig i rhyw radd oherwydd does dim llawer o chwarae rhydd- mae amcan i ddiwedd y gweithgaredd, sydd i arddio a trin planhigion.  
